| Vyhodnotenie medzirezortného | pripomienkového konania
Rezort | Znenie pripomienky | Vyhodnotenie

Ministerstvo  financií SR

Ministerstvo financií SR nemá námietky proti zrušeniu predmetnej úlohy z dôvodu duplicity. Zároveň však požaduje zrušenie úlohy B.1 (prehodnotiť predĺženie uplatňovania dočasnej úpravy colnej sadzby na dovoz vybraných komodít leteckej techniky do konca roku 2002).

akceptované 

Predmetná úloha bola z návrhu uznesenia vlády ako   aj z ostatných častí materiálu vypustená.

Ministerstvo dopravy, pôšt a telekomunikácií SR

1. V Návrhu uznesenia vlády SR požaduje nahradiť v úlohe B.1 slovené spojenie „...prehodnotiť predĺženie uplatňovania dočasnej úpravy...“ za spojenie „...uplatňovať predĺženie dočasnej úpravy ...“

2. V Predkladacej správe v treťom odseku, druhej vete, navrhuje nasledovnú úpravu: Materiál „rieši systémovo odstránenie cla na lietadlovú techniku a do jeho riešenia je nutné predĺžiť uplatňovanie dočasnej úpravy colnej sadzby na dovoz...“

3. V Návrhu na zrušenie úlohy B.6 uznesenia vlády SR č. 1056/2000 zo dňa 15. 12. 2000 požadujeme v časti Návrh zameniť slovo „prehodnotiť“ v 3. riadku za slovo „uplatňovať“.

4. V Návrhu komuniké navrhujeme vypustiť slovo „prehodnotiť“ za spojením „roku 2002“ v piatom riadku. Nové znenie potom bude: „do konca roku 2002 v rámci prípravy colného sadzobníka“.

MDPT SR po konzultácii s MH SR dňa 22. 6. 2001 netrvá na svojich pripomienkach vzhľadom k tomu, že o tejto záležitosti v súčasnosti už prebiehajú rokovania medzi MF SR, MDPT SR a MH SR v rámci prípravy colného sadzobníka na rok 2002, aj so zohľadnením vybraných položiek lietadlovej techniky.